techiaith/bydtermcymru-tm-en-cy huggingface dataset:
English: In terms of influences on the language choice of the child, this includes their 'community' of speakers - including parents/carers, siblings, grandparents, teachers and friends - in addition to other social influences such as the media and community activities.
Welsh: O ran y ffactorau sy'n dylanwadu ar yr iaith a gaiff ei dewis gan y plentyn, maent yn cynnwys eu 'cymuned' o siaradwyr - sy'n cynnwys rhieni/gofalwyr, brodyr a chwiorydd, neiniau a theidiau, athrawon a ffrindiau - yn ogystal â dylanwadau cymdeithasol eraill fel y cyfryngau a gweithgareddau cymunedol.
English: Over the past decade, the Welsh Language Board has directed considerable energy and expertise to language transmission.
Welsh: Dros y degawd diwethaf, mae Bwrdd yr Iaith Gymraeg wedi buddsoddi cryn egni ac arbenigedd ym maes trosglwyddo iaith.
English: Its main initiative was Twf, an innovative and extensive project aimed at encouraging Welsh-speaking parents/carers to speak Welsh with their children.
Welsh: Ei brif fenter oedd Twf, sef prosiect arloesol ac eang ei gwmpas sy'n ceisio annog rhieni/gofalwyr Cymraeg eu hiaith i siarad Cymraeg â'u plant.
English: It has a network of field officers located throughout Wales, conveying to parents/carers, prospective parents/carers and the general public the advantages of speaking Welsh at home and the cultural and economic advantages of raising children bilingually.
Welsh: Mae ganddi rwydwaith o swyddogion maes ledled Cymru, sy'n cyfleu i rieni/gofalwyr, darpar rieni/gofalwyr a'r cyhoedd fanteision siarad Cymraeg gartref, ynghyd â manteision diwylliannol ac economaidd magu plant yn ddwyieithog.
English: In addition to Twf, other initiatives directed at parents/carers have been developed by the Welsh Language Board, in partnership with other key organisations.
Welsh: Mae Bwrdd yr Iaith Gymraeg hefyd wedi datblygu mentrau eraill wedi'u hanelu at rieni/gofalwyr, yn ogystal â Twf, mewn partneriaeth â sefydliadau allweddol eraill.
English: These projects range from language-awareness sessions to schemes aimed at raising the confidence of parents/carers and the extended family to use Welsh with their children and within the community.
Welsh: Amrywia'r prosiectau hyn o sesiynau ymwybyddiaeth iaith i gynlluniau sy'n ceisio cynyddu hyder rhieni/gofalwyr a'r teulu estynedig i ddefnyddio'r Gymraeg â'u plant ac o fewn y gymuned.
English: Evidence suggests that schemes such as Twf have succeeded in bringing the importance of language transmission into the work agendas of midwives and health visitors.
Welsh: Mae tystiolaeth yn awgrymu bod cynlluniau fel Twf wedi llwyddo i gynnwys pwysigrwydd trosglwyddo iaith o fewn agendâu gwaith bydwragedd ac ymwelwyr iechyd.
English: They have also contributed to raising awareness in relation to the advantages of being bilingual.
Welsh: Mae hefyd wedi cyfrannu at godi ymwybyddiaeth ynglˆyn â manteision dwyieithrwydd.
English: However, we recognise that it is difficult, on the basis of available evidence, to assess the impact of schemes such as these on language patterns in families and that further work remains to be done to better understand the impact of these interventions.
Welsh: Rydym yn cydnabod, fodd bynnag, ei bod yn anodd, ar sail y dystiolaeth sydd ar gael, i asesu effaith cynlluniau fel hyn ar batrymau iaith mewn teuluoedd a bod rhagor o waith i'w wneud i ddeall yn well effaith yr ymyriadau hyn.
English: The Welsh Government is committed to better understanding the decisions made by Welsh-speaking parents/carers and, to this end, will look for ways to improve and develop initiatives which persuade parents/carers and the extended family to transmit Welsh to their children.
Welsh: Mae Llywodraeth Cymru yn awyddus iawn i ddeall yn well y penderfyniadau a wneir gan rieni/gofalwyr sy'n siarad Cymraeg a byddwn, i'r perwyl hwn, yn chwilio am ffyrdd i wella a datblygu gweithgareddau sy'n darbwyllo rhieni/gofalwyr a'r teulu estynedig i drosglwyddo'r Gymraeg i'w plant.
English: We also recognise that there is a need to support non-Welsh speaking parents/carers to provide opportunities for their children to have exposure to the language, through activities in the community as well as through multimedia activities in the home such as S4C's Cyw service on television and online.
Welsh: Rydym hefyd yn cydnabod bod angen cynorthwyo rhieni/gofalwyr di-Gymraeg, gan greu cyfleoedd i'w plant glywed yr iaith, drwy weithgareddau o fewn y gymuned a thrwy weithgareddau amlgyfrwng yn y cartref fel gwasanaeth Cyw ar S4C sy'n cynnwys rhaglenni teledu a gwasanaeth ar-lein.
English: New technologies also present opportunities for families to maintain face-to-face relationships over long distances, for example between grandparents and their grandchildren.
Welsh: Mae technolegau newydd yn ei gwneud yn bosibl i deuluoedd gadw mewn cysylltiad wyneb yn wyneb ble bynnag y maent, er enghraifft gall neiniau a theidiau gadw mewn cysylltiad â'u hwyrion.
English: This could provide increased exposure to Welsh outside the immediate family in cases where they live a long distance away from each other.
Welsh: Gallai hyn olygu ei bod hi'n bosibl sicrhau bod rhagor o Gymraeg yn cael ei chlywed y tu allan i'r teulu agos os yw aelodau o deuluoedd yn byw yn bell i ffwrdd oddi wrth ei gilydd.
English: This is an area where further evidence is required and we will want to ensure, therefore, that further research into language transmission is undertaken after the 2011 Census Welsh language results have been published, in an attempt to better understand the relationship between policy interventions and the choices made by parents/carers.
Welsh: Mae hwn yn faes lle mae angen mwy o dystiolaeth a byddwn am sicrhau, felly, bod rhagor o waith ymchwil yn cael ei wneud ym maes trosglwyddo iaith ar ôl i ganlyniadau Cyfrifiad 2011 gael eu cyhoeddi. Y nod yw ceisio deall yn well y berthynas rhwng yr ymyriadau polisi a dewisiadau rhieni/gofalwyr.
English: Finally, the incoming Welsh Government's manifesto in May 2011 committed it to putting Welsh in Education Strategic Plans on a statutory basis, and to require local authorities to plan Welsh-medium education on the basis of parental demand.
Welsh: Yn olaf, roedd ymrwymiad ym maniffesto Llywodraeth newydd Cymru ym mis Mai 2011 i sicrhau sail statudol i Gynlluniau Strategol y Gymraeg mewn Addysg, ac i'w gwneud yn ofynnol i awdurdodau lleol gynllunio addysg cyfrwng Cymraeg ar sail y galw gan rieni.
English: This commitment, which takes the Welsh-medium Education Strategy a stage further, will be implemented as part of the Welsh Government's Legislative Programme.
Welsh: Caiff yr ymrwymiad hwn, sy'n mynd â'r Strategaeth Addysg Cyfrwng Cymraeg gam ymhellach, ei weithredu fel rhan o raglen ddeddfwriaethol Llywodraeth Cymru.
English: Further develop an effective and coordinated evidence-based approach to encouraging and supporting the use of Welsh within families with babies and young children, including by building on the work of Twf and its associated projects, and by promoting Welsh for Families courses and events.
Welsh: Datblygu ymhellach ffordd effeithiol a chydgysylltiedig, wedi'i seilio ar dystiolaeth, o annog a chefnogi'r defnydd o'r Gymraeg o fewn teuluoedd gyda babanod a phlant ifanc. Bydd hyn yn cynnwys adeiladu ar waith Twf a phrosiectau cysylltiedig, a hybu cyrsiau a digwyddiadau Cymraeg i'r Teulu.
English: Promote the benefits of Welsh-language transmission in the family and the benefits of Welsh-medium education.
Welsh: Hybu manteision trosglwyddo'r Gymraeg yn y teulu a manteision addysg cyfrwng Cymraeg.
English: Explore ways of improving key services such as Welsh-medium childcare.
Welsh: Chwilio am ffyrdd o wella gwasanaethau allweddol fel gofal plant cyfrwng Cymraeg.
English: Put Welsh in Education Strategic Plans on a statutory basis and require local authorities to plan Welsh-medium education on the basis of parental demand.
Welsh: Rhoi sail statudol i Gynlluniau Strategol y Gymraeg mewn Addysg a'i gwneud yn ofynnol i awdurdodau lleol gynllunio addysg cyfrwng Cymraeg ar sail y galw gan rieni.
English: To increase the provision of Welsh-medium activities for children and young people and to increase their awareness of the value of the language.
Welsh: Cynyddu'r ddarpariaeth o weithgareddau Cymraeg ar gyfer plant a phobl ifanc a chynyddu eu hymwybyddiaeth o werth yr iaith.
English: Children and young people using more Welsh.
Welsh: Plant a phobl ifanc yn defnyddio mwy o'r Gymraeg.
English: Attendance at Welsh-language events organised for children and young people, including those organised by Welsh Government grant recipients.
Welsh: Y nifer sy'n mynychu digwyddiadau Cymraeg a drefnir ar gyfer plant a phobl ifanc, gan gynnwys y rhai a drefnir gan y sawl sy'n derbyn grantiau gan Lywodraeth Cymru.
English: Each generation of young people brings an enthusiasm and new creativity to the use of a minority language.
Welsh: Mae pob cenhedlaeth o bobl ifanc yn llawn brwdfrydedd a chreadigrwydd newydd ynghylch y defnydd o iaith leiafrifol.
English: We can be proud of the fact that young people in Wales are happy to embrace the Welsh language and its traditions, while also using it within contemporary contexts such as with new technologies.
Welsh: Gallwn ymfalchïo yn y ffaith bod pobl ifanc yng Nghymru yn hapus i ddathlu'r Gymraeg a'i thraddodiadau, gan hefyd ei defnyddio mewn cyd-destunau cyfoes gan gynnwys y rhai sydd ynghlwm wrth dechnolegau newydd.
English: Over the last thirty years we have seen a considerable increase in the number of young people able to speak Welsh (from 14.9 per cent of 3 to 14-year-olds in 1971 to 37.2 per cent in 2001).
Welsh: Yn ystod y deng mlynedd ar hugain ddiwethaf, rydym wedi gweld cynnydd sylweddol yn nifer y bobl ifanc sy'n gallu siarad Cymraeg (o 14.9 y cant o blant rhwng 3 a 14 oed yn 1971 i 37.2 y cant yn 2001).
English: But these figures need to be treated with caution, since it is likely that over half of these are learning Welsh as a second language.
Welsh: Eto i gyd, mae angen bod yn ofalus wrth ystyried y ffigurau hyn, a hynny oherwydd ei bod yn debygol bod dros hanner y rhain yn dysgu Cymraeg fel ail iaith.
English: As such, for many Welsh-speaking children from homes without Welsh-speaking parents/carers, school provides one of the few opportunities for them to use the language.
Welsh: Yn achos nifer o blant sy'n siarad Cymraeg ac sy'n dod o gartrefi heb rieni/gofalwyr sy'n medru'r Gymraeg, yr ysgol yw un o'r ychydig leoedd lle maent yn cael cyfle i ddefnyddio'r iaith.
English: The available evidence suggests that the teenage years are vital in developing a favourable attitude towards a minority language and in determining the extent to which an individual will use the language.
Welsh: Mae'r dystiolaeth sydd ar gael yn awgrymu bod cyfnod yr arddegau yn hollbwysig o ran datblygu agwedd ffafriol tuag at iaith leiafrifol ac o ran pennu i ba raddau y bydd unigolyn yn defnyddio'r iaith.
English: In this regard, it appears that the school setting alone is not enough;
Welsh: Yn hyn o beth, ymddengys nad yw ysgol, ar ei phen ei hun, yn ddigon;
English: the child or young person needs to be supported at home (if possible) and encouraged to participate in wider social and cultural activities through the medium of Welsh.
Welsh: mae'n rhaid i blentyn neu berson ifanc dderbyn cefnogaeth yn y cartref (os oes modd) ac anogaeth i gymryd rhan mewn gweithgareddau cymdeithasol a diwylliannol ehangach drwy gyfrwng y Gymraeg.
English: There is also evidence that suggests that the language of interaction with friends is closely correlated to the language the child speaks, and that this also influences children's attitudes towards either or both languages.
Welsh: Mae yna hefyd dystiolaeth sy'n awgrymu bod iaith rhyngweithio â ffrindiau yn cydberthyn yn glos â'r iaith y mae'r plentyn yn ei siarad, ac mae'n dylanwadu ar agweddau plant tuag at y naill iaith neu'r llall neu at y ddwy.
English: We need, therefore, to provide children and young people with a wide range of social opportunities to use their Welsh outside school, so that they associate the language not only with education, but also with leisure and cultural activities and, above all, with pleasure and entertainment.
Welsh: Mae angen i ni felly ddarparu cyfleoedd cymdeithasol amrywiol iawn i'r gr ˆwp hwn ddefnyddio'r Gymraeg y tu allan i'r ysgol, er mwyn datblygu cyswllt rhwng nid yn unig yr iaith ac addysg, ond hefyd rhwng yr iaith a gweithgarwch hamdden a diwylliannol ac, yn anad dim, â phleser a difyrrwch.
English: Providing further opportunities of this nature should lead to increased use of the language by the individual, in addition to instilling enthusiasm and a positive attitude towards the language.
Welsh: Dylai creu rhagor o gyfleoedd o'r fath olygu bod yr unigolyn yn gwneud mwy o ddefnydd o'r iaith, a dylai ennyn brwdfrydedd ac agwedd bositif tuag at yr iaith.
English: In responding to the consultation on this strategy, a number of respondents stated that providing practical opportunities for children and young people to use Welsh was the best way of developing a feeling of value towards using the language.
Welsh: Wrth ymateb i'r ymgynghoriad ar y strategaeth hon, nododd nifer o'r ymatebwyr mai creu cyfleoedd ymarferol i blant a phobl ifanc ddefnyddio'r Gymraeg oedd y ffordd orau o feithrin teimlad o werth tuag at y defnydd o'r iaith.
English: We share that view.
Welsh: Cytunwn â'r farn honno.
English: Influencing a young person's use of a minority language is a complex matter and supporting them to make positive choices in favour of using the language needs a variety of evidence-based approaches.
Welsh: Mae dylanwadu ar ddefnydd person ifanc o iaith leiafrifol yn fater cymhleth, ac mae angen mynd ati mewn amryfal ffyrdd, ar sail tystiolaeth, i'w gynorthwyo i wneud dewisiadau cadarnhaol.
English: We believe that a number of factors influence a young person's use of Welsh, including fluency and confidence levels.
Welsh: Credwn fod nifer o ffactorau yn dylanwadu ar ddefnydd person ifanc o'r Gymraeg, gan gynnwys pa mor rhugl a hyderus ydyw yn yr iaith.
English: Among other factors, we believe that youth culture, peer pressure, community attitudes towards the language, the global media including electronic social networking, and the perceived value of the language as a skill for work are all important elements.
Welsh: Ymhlith y ffactorau eraill, tybiwn fod diwylliant pobl ifanc, pwysau gan gyfoedion, agweddau yn y gymuned at yr iaith, y cyfryngau byd-eang gan gynnwys rhwydweithio cymdeithasol electronig, a'r gwerth a roddir ar yr iaith fel sgìl ar gyfer byd gwaith oll yn elfennau pwysig.
English: We also believe that the significance of these factors varies considerably, depending on whether the young person has acquired the language at home or through the education system.
Welsh: Credwn hefyd fod arwyddocâd y ffactorau hyn yn amrywio'n sylweddol, gan ddibynnu a yw'r person ifanc wedi caffael yr iaith gartref neu drwy'r system addysg.
English: However, we need to undertake further research to better understand these factors.
Welsh: Mae angen i ni wneud mwy o waith ymchwil, fodd bynnag, i ddeall y ffactorau hyn yn well.
English: We also face challenges within the education system to ensure that children and young people continue to choose Welsh-medium education when making choices at key stages of their education - between the primary and secondary sectors, and between the secondary sector and further or higher education.
Welsh: Rydym hefyd yn wynebu heriau o fewn y system addysg i sicrhau bod plant a phobl ifanc yn parhau i ddewis addysg cyfrwng Cymraeg wrth wneud dewisiadau ar gyfnodau allweddol o'u haddysg - rhwng y cynradd a'r uwchradd, a rhwng yr uwchradd ac addysg bellach neu addysg uwch.
English: This strategy has an important role in achieving this by supporting activities which seek to raise awareness among children and young people - in addition to those with whom they have regular contact such as their parents/carers, teachers and youth workers - of the value of Welsh.
Welsh: Mae gan y strategaeth hon rôl bwysig i wireddu hynny drwy gefnogi gweithgareddau sy'n ceisio codi ymwybyddiaeth ymhlith plant a phobl ifanc - ynghyd â'r rheini y dônt i gyswllt rheolaidd â nhw fel eu rhieni/gofalwyr, athrawon a gweithwyr ieuenctid - o werth defnyddio'r Gymraeg.
English: We will seek to track the Welsh language skills of school leavers through data capture within the education system.
Welsh: Byddwn yn ceisio dilyn hynt sgiliau Cymraeg dysgwyr sy'n gadael yr ysgol drwy gasglu data o fewn y system addysg.
English: Much work has been done to provide children and young people with opportunities to enjoy activities through the medium of Welsh.
Welsh: Mae llawer o waith wedi'i wneud i gynnig cyfleoedd i blant a phobl ifanc fwynhau gweithgareddau drwy gyfrwng y Gymraeg.
English: This has been achieved by a number of organisations, some of which, like the Urdd and the mentrau iaith, are entirely focused on increasing the use of Welsh;
Welsh: Mae nifer o sefydliadau wedi bod ynghlwm wrth y gwaith hwn - mae rhai ohonynt, fel yr Urdd a'r mentrau iaith, yn canolbwyntio'n llwyr ar gynyddu'r defnydd o'r Gymraeg;
English: others, such as Young Farmers' Clubs, sports clubs, drama groups, and so forth, have a broader remit.
Welsh: ac mae gan eraill, megis Clybiau Ffermwyr Ifanc, clybiau chwaraeon, grwpiau drama, ac yn y blaen, gylch gwaith ehangach.
English: These organisations need to remain innovative and creative, while working with the Welsh Government and other partners to develop methods of gathering evidence of the impact their activities have on the use of Welsh.
Welsh: Mae angen i'r sefydliadau hyn barhau i fod yn arloesol ac yn greadigol, a gweithio gyda Llywodraeth Cymru a phartneriaid eraill i ddatblygu dulliau o gasglu tystiolaeth ynghylch yr effaith y mae eu gweithgareddau'n ei chael ar y defnydd o'r Gymraeg.
English: Our implementation mechanisms in this area include providing grants to bodies delivering activities for children and young people through the medium of Welsh, and by better mainstreaming of the Welsh language in activities promoted by the public sector.
Welsh: Bydd ein dulliau gweithredu yn y maes yma yn cynnwys rhoi grantiau i gyrff sy'n darparu gweithgareddau i blant a phobl ifanc drwy gyfrwng y Gymraeg, a phrif ffrydio'r Gymraeg yn well mewn gweithgareddau sy'n cael eu hybu gan y sector cyhoeddus.
English: Experience from other countries suggests that activities in the minority language need to offer a comparable, if not better, experience than the provision available in the majority language.
Welsh: Mae'r dystiolaeth sydd ar gael o wledydd eraill yn awgrymu bod angen i weithgareddau yn yr iaith leiafrifol gynnig profiad cystal, os nad gwell, na'r hyn sydd ar gael yn yr iaith fwyafrifol.
English: However, despite all this activity, it is important that we explore with young people themselves exactly what appeals to them, and what types of activities young people feel they would wish to undertake through the medium of Welsh.
Welsh: Fodd bynnag, er gwaethaf yr holl weithgarwch hwn, mae'n bwysig sicrhau ein bod yn trafod â'r bobl ifanc eu hunain beth yn union sy'n apelio atynt, a pha fathau o weithgareddau yr hoffent eu mwynhau drwy gyfrwng y Gymraeg.
English: We need this to be an ongoing discussion.
Welsh: Mae angen i ni gynnal y drafodaeth hon yn barhaus.
English: We have already begun this by commissioning work by the Urdd during the summer of 2011 in terms of young people's needs and aspirations.
Welsh: Rydym eisoes wedi cychwyn ar y gwaith hwn drwy gomisiynu gwaith gan yr Urdd yn ystod haf 2011 ynghylch anghenion a dyheadau pobl ifanc.
English: The conclusion of that consultation was that children and young people were eager to take part in Welsh-medium activities, and that sporting activities were most popular, with dance, drama, art and outdoor activities among other activities listed.
Welsh: Casgliad yr ymgynghoriad hwnnw oedd fod plant a phobl ifanc yn awyddus i gymryd rhan mewn gweithgareddau cyfrwng Cymraeg, a taw gweithgareddau chwaraeon oedd yn fwyaf poblogaidd. Roedd dawns, drama, celf a gweithgareddau awyr agored hefyd ymysg y gweithgareddau eraill a nodwyd.
English: Experience from other countries also suggests that children and young people enjoy creative activities, and get a thrill from seeing their work published - particularly on the internet.
Welsh: Mae profiad o wledydd eraill hefyd yn awgrymu bod plant a phobl ifanc yn mwynhau gweithgareddau creadigol, ac yn cael gwefr o weld cynnyrch eu gwaith wedi ei gyhoeddi - yn enwedig ar y we.
English: In Wales, the Supporting Young People's Language Practices Project, developed by the Welsh Language Board, seeks to empower young Welsh speakers to use the language in informal situations within the school setting.
Welsh: Yng Nghymru, mae'r prosiect Cefnogi Arferion Iaith Pobl Ifanc, a ddatblygwyd gan Fwrdd yr Iaith Gymraeg, yn ceisio ymbweru siaradwyr Cymraeg ifanc i ddefnyddio'r iaith mewn sefyllfaoedd newydd, ond anffurfiol, o fewn amgylchedd yr ysgol.
English: An essential element is getting older learners to encourage younger ones to reflect on the language and to become engaged in innovative projects such as running a school radio station or rock school through the medium of Welsh.
Welsh: Un o'r elfennau hanfodol yw bod dysgwyr hˆyn yn annog rhai iau i feddwl am yr iaith ac i fod yn rhan o brosiectau arloesol fel rhedeg gorsaf radio yn yr ysgol neu ysgol roc drwy gyfrwng y Gymraeg.
English: We are eager to extend this method of working with children and young people, and to evaluate the work from the point of view of its impact on the use of Welsh.
Welsh: Rydym yn awyddus i ehangu'r dull hwn o weithio gyda phlant a phobl ifanc, a gwerthuso'r gwaith o safbwynt ei effaith ar y defnydd o'r Gymraeg.
English: We also want to see more opportunities for children and young people to use Welsh online, and to encourage them to choose to use Welsh when using social media, software products and electronic devices such as smartphones.
Welsh: Hoffem hefyd weld rhagor o gyfleoedd i blant a phobl ifanc ddefnyddio'r Gymraeg ar-lein, a'u hannog i ddewis y Gymraeg wrth ddefnyddio'r cyfryngau cymdeithasol, cynnyrch meddalwedd a dyfeisiau electronig fel ffonau deallus.
English: The use of Welsh in information and communication technology (ICT), including the making of standards in relation to ICT, is discussed further under strategic area 6.
Welsh: Caiff y defnydd o'r Gymraeg mewn technoleg gwybodaeth a chyfathrebu (TGCh), sy'n cynnwys llunio safonau mewn perthynas â TGCh, ei drafod ymhellach o dan faes strategol 6.
English: It is also encouraging to see the development of a three-tiered approach to Welsh-medium provision for young people emerging within youth services, where organisations aim for a more coordinated approach to planning the provision, based on the principle that all young people in Wales have some knowledge of Welsh.
Welsh: Mae hefyd yn galonogol gweld dull tair haen o weithredu yn dod i'r amlwg yn y gwasanaeth ieuenctid mewn perthynas â darpariaeth cyfrwng Cymraeg ar gyfer pobl ifanc. Golyga hyn fod sefydliadau'n ceisio cynllunio'r ddarpariaeth mewn modd mwy cydgysylltiedig, ar sail yr egwyddor bod gan holl bobl ifanc Cymru ryw fath o afael ar y Gymraeg.
English: This approach is suggested in the Welsh Government's National Youth Service Standards and encourages the provision of more appropriate services, tailored to the linguistic needs of the growing population of young Welsh speakers.
Welsh: Dyma'r dull a awgrymir yn Safonau Cenedlaethol Gwasanaeth Ieuenctid ar gyfer Cymru Llywodraeth Cymru, ac mae'n annog darparwyr i gynnig gwasanaethau mwy priodol, sydd wedi'u teilwra i ddiwallu anghenion ieithyddol nifer cynyddol y bobl ifanc sy'n siarad Cymraeg.
English: This includes different provision for young people with basic Welsh language skills, for those who are learning the Welsh language and for fluent Welsh speakers.
Welsh: Mae hyn yn cynnwys darpariaeth wahanol ar gyfer pobl ifanc sydd â sgiliau sylfaenol yn y Gymraeg, ar gyfer y rheini sy'n dysgu'r iaith a'r rheini sy'n rhugl yn y Gymraeg.
English: We will consider adopting this way of working in other fields.
Welsh: Byddwn yn ystyried mabwysiadu'r ffordd hon o weithio mewn meysydd eraill.